|  |  |  |
| --- | --- | --- |
|  |  |  |
| **Τμήμα: ΕΠΙΚΟΙΝΩΝΙΑΣ ΚΑΙ ΨΗΦΙΑΚΩΝ ΜΕΣΩΝ** |  | Καστοριά |
|  |  | Ημερομηνία: 12/03/2020Τηλέφωνο: 24670 87181Email: praktikikastoria@uowm.gr |

**ΑΝΑΚΟΙΝΩΣΗ ΕΝΑΡΞΗΣ ΠΡΑΚΤΙΚΗΣ ΑΣΚΗΣΗΣ (Π.Α.) ΜΕΣΩ ΤΟΥ ΠΡΟΓΡΑΜΜΑΤΟΣ ΕΣΠΑ ΓΙΑ ΤΟ ΕΑΡΙΝΟ ΕΞΑΜΗΝΟ 2020**

Ενημερώνουμε τους φοιτητές/φοιτήτριες του προγράμματος σπουδών ΨΗΦΙΑΚΩΝ ΜΕΣΩΝ ΚΑΙ ΕΠΙΚΟΙΝΩΝΙΑΣ Τ.Ε. ότι για το εαρινό εξάμηνο του 2020 υπάρχουν θέσεις 2 Πρακτικής Άσκησης (Π.Α.) μέσω της Πράξης: «Πρακτική Άσκηση Φοιτητών του π. ΤΕΙ Δυτικής Μακεδονίας», που συγχρηματοδοτείται από το Ευρωπαϊκό Κοινωνικό Ταμείο και από εθνικούς πόρους, μέσω του Ε.Π. «Ανταγωνιστικότητα, Επιχειρηματικότητα και Καινοτομία (ΕΠΑνΕΚ)» ΕΣΠΑ 2014 – 2020 **με ημερομηνία έναρξης την 1/6/2020.**

Οι φοιτητές/φοιτήτριες που ενδιαφέρονται να πραγματοποιήσουν την Πρακτική τους Άσκηση και να επιδοτηθούν μέσω του προγράμματος ΕΣΠΑ, παρακαλούνται να υποβάλλουν τα δικαιολογητικά έναρξης στο Γραφείο Πρακτικής Άσκησης (ΓΠΑ):

1. Αίτηση Π.Α.
2. Έντυπα έναρξης ΕΣΠΑ

**Προθεσμία υποβολής δικαιολογητικών έναρξης Π.Α.: από 1/05/2020 έως 10/05/2020**

Δικαίωμα υποβολής αίτησης έχουν οι φοιτητές/φοιτήτριες που διανύουν το 8ο ή μεγαλύτερο εξάμηνο σπουδών και έχουν ολοκληρώσει επιτυχώς τα μαθήματα που ορίζει το Τμήμα τους (για επιπλέον πληροφορίες/διευκρινίσεις απευθυνθείτε στα ΓΠΑ ή στο αντίστοιχο Τμήμα).

**>> Διαδικασίες, απαραίτητα δικαιολογητικά και λοιπές πληροφορίες**

Οι ενδιαφερόμενοι φοιτητές/φοιτήτριες που επιθυμούν να ενταχθούν στο πρόγραμμα Πρακτικής Άσκησης μέσω ΕΣΠΑ, θα πρέπει να καταθέσουν τα παρακάτω δικαιολογητικά:

1. Αίτηση Φοιτητή/ Φοιτήτριας [Έντυπο Ε01](https://dasta.teiwm.gr/index.php/grafiopraktikis/2012-05-26-20-50-07/2012-05-26-20-52-54/entipaprakitkis.html)
2. Βεβαίωση Αποδοχής από τον Φορέα Απασχόλησης [Έντυπο Ε02](https://dasta.teiwm.gr/index.php/grafiopraktikis/2012-05-26-20-50-07/2012-05-26-20-52-54/entipaprakitkis.html)
3. Οικογενειακό (και ατομικό) εκκαθαριστικό σημείωμα φόρου εισοδήματος (φωτοαντίγραφο Φ/Α)
4. Βεβαίωση Απόδοσης Αριθμού Μητρώου ΙΚΑ (ΑΜΑ) (φωτοαντίγραφο Φ/Α)
5. Φ/Α της πρώτης σελίδας του τραπεζικού λογαριασμού με δικαιούχο ή συνδικαιούχο τον φοιτητή/την φοιτήτρια
6. Πιστοποιητικό οικογενειακής κατάστασης ή οποιοδήποτε άλλο δικαιολογητικό που αποδεικνύει επιπλέον κοινωνικά κριτήρια ειδικών περιπτώσεων (όπως π.χ. αναπηρία φοιτητή ή ατόμου της οικογένειας, ορφάνια από 1 γονέα ή 2 γονείς, πολύτεκνη οικογένεια)

Τα δικαιολογητικά έναρξης Πρακτικής Άσκησης ΕΣΠΑ μπορείτε να τα προμηθευτείτε από το Γραφείο Πρακτικής Άσκησης ή να τα κατεβάσετε ηλεκτρονικά από την ιστοσελίδα της Δ.Α.ΣΤΑ. <https://dasta.teiwm.gr>

* Σε περίπτωση μη κάλυψης των θέσεων την συγκεκριμένη περίοδο, υπάρχει δυνατότητα παράτασης προθεσμίας ή εκ νέου διαδικασία υποβολής αιτήσεων με ορισμό νέας ημερομηνίας προθεσμίας (π.χ. έως 28/02/2020 για έναρξη την 1/4/2020) ή και μεταφοράς θέσεων από Τμήμα σε Τμήμα. Σχετική ανακοίνωση θα αναρτηθεί προς ενημέρωση των ενδιαφερομένων και περισσότερες πληροφορίες θα δίνονται από τους υπευθύνους του Γραφείου Πρακτικής Άσκησης.
* H αποζημίωση και η ασφαλιστική κάλυψη των ασκούμενων φοιτητών/φοιτητριών αναφέρονται αναλυτικά στο δείγμα της σύμβασης που είναι αναρτημένη στη σελίδα <https://dasta.teiwm.gr>
* Οι θέσεις αφορούν κατά προτεραιότητα τον ιδιωτικό τομέα και θα διατίθενται μέχρι την πλήρη κάλυψή τους.
* Αναλυτικές πληροφορίες για τις διαδικασίες εκδήλωσης ενδιαφέροντος των φοιτητών/φοιτητριών θα δίνονται από τους υπευθύνους των Γραφείων Πρακτικής Άσκησης και περισσότερες πληροφορίες διατίθενται στον ιστότοπο του Γραφείου Πρακτικής Άσκησης <https://dasta.teiwm.gr/index.php/grafiopraktikis.html>
1. **ΥΠΟΒΟΛΗ ΑΙΤΗΣΕΩΝ & ΩΡΕΣ ΛΕΙΤΟΥΡΓΙΑΣ Γ.Π.Α.**

Το Γραφείο Πρακτικής Άσκησης θα παραλαμβάνει τις αιτήσεις κατά τις παραπάνω ημερομηνίες καθημερινά και ώρες 8:00 με 13:00. Εναλλακτικά, η υποβολή των απαραίτητων εγγράφων μπορεί να γίνει εντός των προθεσμιών μέσω courier στις αντίστοιχες διευθύνσεις των Γραφείων Πρακτικής Άσκησης (δείτε στο τέλος του εγγράφου) ή μέσω fax ή με αποστολή των σκαναρισμένων εγγράφων μέσω email.

1. **ΑΝΑΖΗΤΗΣΗ ΦΟΡΕΩΝ ΑΠΑΣΧΟΛΗΣΗΣ**

Οι φοιτητές/φοιτήτριες μπορούν να αναζητήσουν πιθανούς φορείς υποδοχής και θέσεις Π.Α. μέσω:

* του Γραφείου Πρακτικής Άσκησης, τις αναρτημένες ανακοινώσεις στον ιστότοπο <https://dasta.teiwm.gr>
* του Συστήματος Κεντρικής Υποστήριξης Πρακτικής Άσκησης "ΑΤΛΑΣ" <http://atlas.grnet.gr/>.
* επίσης, μπορούν κι οι ίδιοι φοιτητές/φοιτήτριες να προτείνουν φορείς απασχόλησης στους οποίους θα επιθυμούσαν να πραγματοποιήσουν την Πρακτική τους Άσκηση, αρκεί να πληρούν τις προϋποθέσεις (π.χ. συνάφεια αντικειμένου Πρακτικής Άσκησης με το αντικείμενο σπουδών τους και συναφή ειδικότητα (βαθμίδας ΤΕ/ΠΕ) του υπεύθυνου Επόπτη από τον Φορέα Απασχόλησης με την ειδικότητα του φοιτητή/φοιτήτριας).

Οι υπεύθυνοι του Γραφείου Πρακτικής Άσκησης είναι στη διάθεση των φοιτητών/φοιτητριών για συμβουλευτική υποστήριξη τόσο όσον αφορά την αναζήτηση φορέων απασχόλησης όσο και για την διαδικασία εκδήλωσης ενδιαφέροντος.

1. **ΠΛΗΡΟΦΟΡΙΑΚΟ ΣΥΣΤΗΜΑ ΑΤΛΑΣ** [**http://atlas.grnet.gr/**](http://atlas.grnet.gr/):

Οι Φορείς Υποδοχής Πρακτικής Άσκησης που επιθυμούν να απασχολήσουν φοιτητές για Πρακτική Άσκηση μέσω ΕΣΠΑ, οφείλουν υποχρεωτικά να εγγραφούν και να πιστοποιηθούν στο Πληροφοριακό σύστημα ΑΤΛΑΣ του Υ.Π.Ε.Θ. http://atlas.grnet.gr/ (Όσοι Φορείς έχουν ήδη πιστοποιηθεί στο σύστημα, δεν απαιτείται η ενέργεια αυτή). Απαραίτητη ενέργεια για όλους τους Φορείς Υποδοχής Πρακτικής Άσκησης είναι η δημιουργία κωδικού θέσης Πρακτικής Άσκησης και η δημοσίευσή της στο Πληροφοριακό Σύστημα ΑΤΛΑΣ.

Στη συνέχεια, το Γραφείο Πρακτικής Άσκησης προχωρά σε δέσμευση της θέσεως της ΠΑ και αντιστοίχηση με τον ασκούμενο φοιτητή/φοιτήτρια. Για περαιτέρω πληροφορίες σχετικά με την καταγραφή στο σύστημα ΑΤΛΑΣ, μπορείτε να επικοινωνείτε με το Γραφείο Αρωγής του συστήματος ΑΤΛΑΣ τηλ. 210-7724390 <http://atlas.grnet.gr/> (email: helpdek@atlas.grnet.gr) ή με το αντίστοιχο Γραφείο Πρακτικής Άσκησης.

**>> Αξιολόγηση και ‘Έγκριση αιτήσεων – Κριτήρια Επιλογής**

Η αξιολόγηση των αιτήσεων των ενδιαφερόμενων φοιτητών/φοιτητριών πραγματοποιείται από τριμελή επιτροπή Πρακτικής Άσκησης του κάθε Τμήματος (αποτελούμενη από μέλη εκπαιδευτικού προσωπικού του Τμήματος), η οποία έχει και την ευθύνη για την διαδικασία επιλογής.

**Πρωταρχικά κριτήρια για την έγκριση των αιτήσεων αποτελούν**

* 1. Η συνάφεια αντικειμένου του φορέα απασχόλησης με το αντικείμενο σπουδών του φοιτητή/της φοιτήτριας και
	2. η συνάφεια της ειδικότητας του επόπτη που ορίζεται από την πλευρά του φορέα απασχόλησης ως υπεύθυνος της Πρακτικής Άσκησης (βαθμίδας ΤΕ/ΠΕ)

Στην περίπτωση υπέρβασης του αριθμού των υποβληθέντων αιτήσεων σε σχέση με τον αριθμό των διαθέσιμων θέσεων, τότε η τριμελής επιτροπή που έχει οριστεί ανά πρόγραμμα σπουδών ΤΕ/Τμήμα προχωρά στην αξιολόγηση των αιτήσεων βάσει των κριτηρίων επιλογής που έχει θεσπίσει το κάθε Τμήμα. Γενικά τα κριτήρια αυτά κατανέμονται στις παρακάτω κατηγορίες και περισσότερες πληροφορίες υπάρχουν στον ιστότοπο <https://dasta.teiwm.gr> στο πεδίο “[Κριτήρια επιλογής φοιτητών](https://dasta.teiwm.gr/index.php/grafiopraktikis/2017-02-10-15-35-19/2017-11-27-15-37-48.html)”

Τα κριτήρια επιλογής για δικαίωμα έναρξης πρακτικής άσκησης για την Πράξη είναι ενιαία με τα κριτήρια που προσδιορίζονται από την ισχύουσα νομοθεσία για την θεσμοθέτηση της Πρακτικής Άσκησης στα ΤΕΙ και τα κριτήρια που ορίζονται από τον εσωτερικό κανονισμό του ΤΕΙ Δυτικής Μακεδονίας

Παραμένουν σε ισχύ τα κριτήρια επιλογής φοιτητών για την συμμετοχή τους στο Πρόγραμμα Πρακτικής Άσκησης μέσω ΕΣΠΑ όπως προσδιορίζονται στο Παραδοτέο 3.10 του προηγούμενου προγράμματος και πιο συγκεκριμένα, όπως περιγράφεται παρακάτω:

Αρχικό κριτήριο κατανομής:

Κατανομή των θέσεων της προκήρυξης με ποσοστό 50% με βαθμολογικά κριτήρια και 50% με κοινωνικό-οικονομικά κριτήρια. Σε περιπτώσεις μίας θέσης ή μονού αριθμού θέσεων προτεραιότητα δίνεται στο βαθμολογικό κριτήριο. Οι υποψήφιοι αιτούνται σε ποια κριτήρια επιθυμούν να ενταχθούν και αφού ενταχθούν οι αξιολογικές λίστες των κριτηρίων οι διαθέσιμες θέσεις αποδίδονται στον πρώτο στην λίστα του βαθμολογικού κριτηρίου στην συνέχεια στον πρώτο στην λίστα του κοινωνικό-οικονομικού κριτηρίου, στην συνέχεια στον δεύτερο στην λίστα του βαθμολογικού κριτηρίου και στον δεύτερο στην λίστα του κοινωνικό-οικονομικού κριτηρίου κ.ο.κ. εναλλάσσοντας τους επιτυχόντες μεταξύ των δύο λιστών κριτηρίων και μέχρι εξαντλήσεως των διαθέσιμων θέσεων.

Βαθμολογικά Κριτήρια:

Το βαθμολογικό κριτήριο προσδιορίζεται από τον μέσο όρο βαθμολογίας στα μαθήματα ειδικότητας, ο οποίος συγκρίνεται μεταξύ των υποψηφίων για να δώσει την αξιολογική σειρά κατάταξης με βάση το συγκεκριμένο κριτήριο.

Κοινωνικο-οικονομικά Κριτήρια:

Για την σύγκριση λαμβάνουμε υπόψη το οικογενειακό εισόδημα όπως ορίζεται στο άρθρο 4, της Αρ. Φ253/67430/Β6 16/6/2011 ΦΕΚ 1307Β: "Πρόσβαση στην Τριτοβάθμια Εκπ/ση αποφοίτων Β/θμιας Εκπ/σης που υπάγονται στις ειδικές κατηγορίες του εδαφίου α' της παραγράφου 4 του άρθρου 2 του ν. 2525/1997, όπως αντικαταστάθηκε με τις διατάξεις της παραγράφου 2 του άρθρου 1 του ν. 2909/2001 (ΦΕΚ 90 Α') και των παραγράφων 1,2 και 3 του ν. 3404/200 5 (ΦΕΚ 260 Α') "Ως ετήσιο οικογενειακό εισόδημα νοείται το συνολικό ετήσιο καθαρό εισόδημα που αποκτά ο φορολογούμενος, η σύζυγος του και τα ανήλικα τέκνα του, από κάθε πηγή, ανεξάρτητα εάν αυτό είναι πραγματικό ή εισόδημα που προκύπτει με βάση τις αντικειμενικές δαπάνες και υπηρεσίες και δαπάνες απόκτησης περιουσιακών στοιχείων (άρθρα 16 και 17 του Κ.Φ.Ε.), φορολογούμενο ή απαλλασσόμενο ή φορολογούμενο με ειδικό τρόπο. Για τον υπολογισμό του καθαρού ετήσιου συνολικού οικογενειακού εισοδήματος λαμβάνονται τα ποσά από τις στήλες Γ και Δ του Εκκαθαριστικού Σημειώματος φόρου εισοδήματος του προηγούμενου της εισαγωγής των υποψηφίων οικονομικού έτους, που αφορά στα εισοδήματα του προηγούμενου αυτού οικονομικού έτους και προστίθενται τα ποσά, ως ακολούθως:

1) Από την Στήλη Γ. "Εκκαθάριση Φόρου Εισοδήματος" \* το συνολικό δηλωθέν εισόδημα και η προστιθέμενη διαφορά τεκμηρίων

2) Από τη Στήλη Δ. "Ανάλυση Εισοδημάτων, Εκπτώσεων από το Εισόδημα κλπ, τα αυτοτελώς φορολογούμενα ποσά"

Το οικογενειακό εισόδημα διαιρείται με τα προστατευόμενα μέλη της οικογένειας, ώστε να προκύψει η βάση σύγκρισης που είναι το οικογενειακό εισόδημα ανά προστατευόμενο μέλος. Τα προστατευόμενα μέλη για τις ανάγκες της πράξης ορίζονται ως εξής:

* Όλα τα άγαμα ανήλικα έως 25 ετών της οικογένειας
* Ανήλικα τέκνα μεγαλύτερα των 25 ετών που σπουδάζουν
* Ανήλικα τέκνα μεγαλύτερα των 25 ετών με αποδεδειγμένη αναπηρία άνω του 67%

Στα παραπάνω προστίθεται επιπλέον προστατευόμενο μέλος για κάθε κηδεμόνα με αποδεδειγμένη αναπηρία άνω του 67% ή κηδεμόνα που δεν βρίσκεται εν ζωή

Για τους διαζευγμένους γονείς λαμβάνεται υπόψη ως οικογενειακό εισόδημα το εισόδημα του γονέα που έχει την κηδεμονία

Παράδειγμα εφαρμογής κοινωνικο-οικονομικού κριτηρίου:

*Πολύτεκνη οικογένεια έχει 30.000 οικογενειακό εισόδημα και 4 τέκνα ηλικίας 23, 25, 28, 30 ετών εκ των οποίων ο 23χρονος είναι έγγαμος και ο 28χρονος είναι ο αιτούμενος φοιτητής και ο πατέρας έχει ποσοστό αναπηρίας 75%*

*Οικογενειακό εισόδημα: 30.000*

*Προστατευόμενα Μέλη: 2 (ο 25χρονος και ο 28χρονος)*

*Επιπλέον Προστατευόμενο: 1 (Κηδεμόνας με αναπηρία)*

*Οικογενειακό Εισόδημα ανά Προστατευόμενα Μέλη: 30.000/3=10.000 ευρώ*

Με τον ανάλογο τρόπο μπορεί να υπολογιστεί για όλους τους αιτούμενους το κλάσμα *Οικογενειακό Εισόδημα Ανά Προστατευόμενα Μέλη*, το οποίο αποτελεί το κοινωνικό-οικονομικό κριτήριο και το οποίο μπορεί να συγκριθεί και να δώσει την αξιολογική σειρά κατάταξης από τα μικρότερα εισοδήματα ανά προστατευόμενο μέλος προς τα μεγαλύτερα.

Κατόπιν της αξιολόγησης των αιτήσεων, εγκρίνονται οι αιτήσεις των φοιτητών/φοιτητριών που πληρούν τις προϋποθέσεις βάσει των οριζόμενων ανά Τμήμα κριτηρίων για τη συμμετοχή τους στο πρόγραμμα Πρακτικής Άσκησης και επικυρώνονται τα αποτελέσματα με πρακτικό της αντίστοιχης τριμελούς επιτροπής του Τμήματος. Τα αποτελέσματα ανακοινώνονται με σχετική ανάρτηση στον ιστότοπο <https://dasta.teiwm.gr> / Πρακτική Άσκηση / Αποτελέσματα) και ακολούθως συνολικά οι υποψήφιοι ενημερώνονται μέσω email ή/και τηλεφωνικής επικοινωνίας).

Κατόπιν της ανάρτησης των αποτελεσμάτων, υποψήφιος/α που επιθυμεί να υποβάλει ένσταση σχετικά με τα αποτελέσματα της αξιολόγησης, έχει δικαίωμα υποβολής ένστασης εντός τριών (3) εργάσιμων ημερών από την επομένη της ημέρας ανάρτησης των αποτελεσμάτων αξιολόγησης.

**Ο Επιστημονικά Υπεύθυνος**

**του προγράμματος σπουδών**

**Κλεφτοδήμος Αλέξανδρος, Επ. Καθηγητής**

Για περισσότερες πληροφορίες, οι ενδιαφερόμενοι μπορούν, επίσης, να απευθύνονται στο αντίστοιχο Γραφείο Πρακτικής Άσκησης (Πράξη: Πρακτική Άσκηση Φοιτητών π. ΤΕΙ Δυτικής Μακεδονίας», ΕΣΠΑ) Πανεπιστήμιο Δυτικής Μακεδονίας.

**Γραφείο Πρακτικής Άσκησης Κοζάνης**

Υπεύθυνος Γ.Π.Α. Κοζάνης: Γιαννάκης Κωνσταντίνος | Τηλ: 2461068064 | Fax: 2461028311 | e-mail: praktiki@teiwm.gr

**Γραφείο Πρακτικής Άσκησης Φλώρινας**

Υπεύθυνος Γ.Π.Α. Φλώρινας: Στεφανής Φώτιος | Τηλ: 2385045063/ 2385054651 | e-mail: praktiki-florinas@florina.teiwm.gr

**Γραφείο Πρακτικής Άσκησης Καστοριάς**

Υπεύθυνη Γ.Π.Α. Καστοριάς: Δαρβίδου Κωνσταντίνα | Τηλ: 2467087181 | e-mail: darvidou@kastoria.teiwm.gr

**Γραφείο Πρακτικής Άσκησης Γρεβενών**

Υπεύθυνη Γ.Π.Α. Γρεβενών: Τεστέμπαση Σοφία | Τηλ: 2462061616 | e-mail: stomtsi@gmail.com

**Γραφείο Πρακτικής Άσκησης Πτολεμαΐδας**

Υπεύθυνη Γ.Π.Α. Πτολεμαΐδας: Λαζαρίδου Ερμίνα Τηλ: 2463055303 | e-mail: praktiki-maia@teiwm.gr